क्या दर्शन है, ये सबकुछ हम कभी नहीं बता पाएंगे अपने हमवतनों को, क्योंकि हम बताना नहीं चाहते, क्योंकि सभ्यता और संस्कृति हम बांटना नहीं चाहते, हमें डर रहता है कि कहीं कोई काफिर मस्जिद में न आ जाये, कहीं कोई काफिर हमारी सभ्यता पर कोई प्रश्न न खड़ा कर दे, कहीं कोई हमारे धर्म की हुरमत को बांका न कर दे, शायद इसी कारण से हम और हमारे रीति रिवाज किसी लोकगीत में नहीं है, लोक कथाओं में नहीं है और इसी लिए भारतीय समाज से हमारा संवाद ठीक नहीं है, और इसी लिए हमारे खिलाफ दुर्भावनाएं फैलाना आसान है, हम इस धरती पर रहते तो हैं लेकिन इस धरती में रचे बसे नहीं हैं, हम इस धरती पर रहने वाले बिल्कुल अलग किस्म के लोग हैं जिन्हें कोई नहीं जानता।